નવી દિલ્હી, તા.22: દેશની સર્વોચ્ચ અને કેન્દ્રીય તપાસ સંસ્થા સીબીઆઈમાં પ્રબળ આંતરિક ખેંચતાણમાં હવે ખુદ વડાપ્રધાન નરેન્દ્ર મોદીએ દરમિયાનગીરી કરી છે. તેમણે સીબીઆઈનાં બન્ને શીર્ષ અધિકારીઓને તેડાવ્યા છે. સીબીઆઈ દ્વારા પોતાના જ બીજા ક્રમનાં અધિકારી સ્પેશિયલ ડાયરેક્ટર રાકેશ અસ્થાના સામે ભ્રષ્ટાચારનો કેસ નોંધી દેવાયા બાદ વડાપ્રધાને આ કરવું પડયું છે. ઉલ્લેખનીય છે કે અસ્થાનાએ પોતાના જ ઉપરી સીબીઆઈ વડા આલોક વર્મા વિરુદ્ધ ફરિયાદો કરતાં કાગળો સરકારને લખ્યા હતાં.